इन छात्रों का कहना है कि उन्होंने यहां से ‘टूरिज्म एंड ट्रैवल’ और ‘इंटरनेशनल बिजनेस’ का डिप्लोमा किया है। कुछ छात्रों ने तो लोन लेकर भी पढ़ाई की है। अब लोन चुकाना भारी हो रहा है। स्टूडेंट्स ने कहा कि पिछले साल उनके संस्थान में केंद्रीय पर्यटन मंत्री डॉ. के चिरंजीवी भी आए थे। उन्हें भी प्लेसमेंट से जुड़ी समस्याएं बताई गई थीं। उन्होंने भी बेहतर नौकरी का आश्वासन दिया। इसके बावजूद हालत में कोई फर्क नहीं पड़ा। जबकि, सरकार टूरिज्म को बढ़ावा देने के लिए हर साल करोड़ों रुपए खर्च कर रही है। इसके साथ ही बॉलीवुड कलाकारों द्वारा भारतीय पर्यटन का प्रचार कराया जाता हैं।